als_Latn dik_Latn sag_Latn
INTERIOR
Dhoma e ndenjjes ka “aromë Amerike”, duke marrë parasysh faktin që ky lloj arredimi shumë popullor nga 1600-ta deri në fund të 1800-ës dhe vazhdon të aplikohet në pjesën më të madhe të familjeve të bardha në zonat rurale amerikane (suburbs). Të zotët e shtëpisë kanë dashur ta mbajnë të thjeshtë arredimin, duke i dhënë vëmendje kryesore oxhakut. Ngjyra rozë e lehtë e përdorur në fasadën e shtëpisë vijon edhe brenda dhe, e kombinuar me parketin e lisit, krijon një ambient të ngrohtë. Familja ka preferuar perde të çelura e të lehta në vend të perdeve të rënda, për të lejuar depërtimin e dritës dhe ruajtjen e hapësirës në këtë zonë të shtëpisë. Dy kolltukë barokë anash oxhakut zbusin pak linjat e forta në mure dhe objektet e tjera të dhomës.
DHOMA E NGRËNIES
Në gjithë shtëpinë ruhet stili kolonial – edhe në këtë zonë të ambientit, ku tavolina, më shumë se funksionin e ngrënies, ka funksionin e një aksesori të rëndësishëm dhe të domosdoshëm për të plotësuar arredimin me frymën e asaj epoke. Karriget duken sikur janë marrë nga momenti i nënshkrimit të Deklaratës së Pavarësisë së Amerikës. Për ta kombëtarizuar pak stilin, mbi to është vendosur një rrogoz, punim artizanal shqiptar, që i shkon përshtat frymës së historisë.
SHKALLËT
Një vilë dykatëshe të lejon të jesh kreativ edhe me shkallët, që në këtë rast kanë një kombinim të dy stileve. Parvazi, me dizenjot e hekurit, i afrohet stilit barok. Pasqyra e madhe në mur krijon iluzionin e një holli të madh. Pjesa e murit pranë shkallëve është shfrytëzuar nga familja për të vendosur foto familjare.
EXTERIOR
Shndërrimi i parë ishte ai i jashtmi. Dritaret, nga të thjeshta, u riformatuan për t’iu përshtatur edhe arredimit të brendshëm. Xhamat e ndarë në kuadrate, tipike të stilit American Colonial, u kornizuan nga një gdhendje që mund të asociohet edhe me arkitekturën baroke.
glg_Latn als_Latn als_Latn als_Latn als_Latn als_Latn spa_Latn als_Latn